Translate the text from Welsh to English.



 
Gydag ychydig dros draean o'r rhai sy'n gymwys wedi cael eu brechiad atgyfnerthu COVID\-19, dywedodd Dr Frank Atherton ei bod yn hanfodol bod y rheini sy'n wynebu'r risg uchaf o salwch dros y gaeaf yn derbyn y gwahoddiad i gael brechlyn COVID neu'r ffliw.  

  

Mae'r data diweddaraf gan Iechyd Cyhoeddus Cymru yn dangos, er bod y niferoedd sydd wedi manteisio ar y brechlyn wedi bod yn gyson ymhlith y rhai 65 oed a hŷn, bod y bobl mewn grwpiau risg clinigol wedi bod yn araf i ddod ymlaen.  

  

Mae miloedd o bobl yng Nghymru yn cael eu derbyn i'r ysbyty gyda salwch anadlol bob gaeaf. Gyda'r galw ar GIG Cymru yn parhau'n uchel, brechiadau yw un o'r ffyrdd gorau o helpu i leihau'r pwysau ar y GIG y gaeaf hwn.  

  

Lansiwyd Rhaglen Frechu'r Gaeaf yn erbyn Feirysau Anadlol ar 11 Medi 2023 ac mae'n cynnig brechlynnau COVID\-19 a'r ffliw am ddim i bobl dros 65 oed a phobl ieuengach sy'n agored i niwed yn glinigol.  

  

Mae gweithwyr iechyd a gofal cymdeithasol rheng flaen hefyd wedi cael eu hannog i ddod ymlaen i gael eu brechlyn gaeaf.  

  

Dywedodd Dr Frank Atherton, y Prif Swyddog Meddygol:



> Brechu yw'r ffordd fwyaf diogel a mwyaf effeithiol o amddiffyn y rhai sy'n agored iawn i niwed yn sgil feirysau anadlol neu’r rhai sydd mewn perygl o gael eu derbyn i'r ysbyty. Dyma pam rwyf am annog pawb sy'n gymwys i gael brechlyn COVID\-19 a'r ffliw am ddim i fanteisio ar y cynnig hwn. Cael y brechlyn yw'r peth gorau y gall pawb ei wneud i amddiffyn eu hunain a helpu i atal ein gwasanaeth iechyd rhag cael ei lethu y gaeaf hwn.  
> 
>   
> 
> Hoffwn ddiolch i bawb sydd wedi dod ymlaen hyd yma, ac annog y rhai sydd heb ddod ymlaen eto i gael eu hamddiffyn cyn y bydd tymor y ffliw ar ei anterth, sy'n aml yn cyd\-fynd â'r pwysau mwyaf ar ein hysbytai a'r adeg y daw ein teuluoedd at ei gilydd ar gyfer tymor yr ŵyl.


Dywedodd y Gweinidog Iechyd a Gwasanaethau Cymdeithasol, Eluned Morgan:



> Hoffwn ddiolch i'n timau imiwneiddio yn y byrddau iechyd ac mewn gofal sylfaenol sy'n gweithio mor galed i gyflawni Rhaglen Frechu'r Gaeaf yn erbyn Feirysau Anadlol. Maen nhw eisoes wedi darparu mwy na miliwn o frechiadau gaeaf yng Nghymru y tymor hwn. Ond os ydych chi'n gymwys ac nad ydych chi wedi dod ymlaen eto, nawr yw'r amser i gael eich amddiffyn.


Esboniodd Dr Christopher Johnson, Epidemiolegydd Ymgynghorol a Phennaeth y Rhaglen Frechu yn erbyn Clefydau Ataliadwy yn Iechyd Cyhoeddus Cymru:



> Brechiadau yw ein hamddiffyniad gorau yn erbyn clefydau difrifol. Yn y Deyrnas Unedig, mae pob brechlyn wedi bod drwy broses drylwyr i gymeradwyo ei ddiogelwch.  
> 
>   
> 
> Mae feirysau anadlol yn ffynnu yn y gaeaf, gyda phlant ifanc iawn, pobl â chyflyrau iechyd a’r henoed yn eithriadol o agored i niwed. Wrth i’r tywydd oeri, mae’n haws i feirysau fel y ffliw ledaenu. Does neb eisiau bod yn sâl dros y Nadolig a’r flwyddyn newydd, felly mae’n werth cael eich brechlyn.  
> 
>   
> 
> Mae unrhyw sgil effeithiau yn dilyn y brechiadau yn ysgafn iawn fel arfer ac nid ydynt yn para’n hir. Mae brechiadau yn lleihau’r tebygolrwydd o fod yn ddifrifol wael o ganlyniad i’r ffliw neu COVID\-19\. Mae’r brechlynnau’n ddiogel, yn effeithiol ac yn achub bywydau. Byddwn yn annog y rheini sy’n gymwys i fanteisio ar y cynnig o frechlyn cyn gynted ag y byddant yn cael eu gwahodd i'w gael.







Translation:


 
With just over a third of all those eligible having received their COVID\-19 booster vaccination, Dr Frank Atherton said it was vital those most at risk of winter illnesses took up the offer of a COVID or flu vaccine when they are invited.  

  

The most recent data from Public Health Wales shows that while uptake has been steady amongst those aged 65 and over, those in clinical risk groups have been slow to come forward.  

  

Thousands of people in Wales are hospitalised with respiratory illnesses every winter. With demand on NHS Wales remaining high, vaccinations remain one of the best ways of helping reduce the pressure on the NHS this winter.  

  

The Winter Respiratory Vaccination Programme was launched on 11 September 2023 and offers free COVID\-19 and flu vaccines to people who are over 65 and younger people with clinical vulnerabilities.  

  

Frontline health and social care workers have also been encouraged to come forward for a winter vaccine.  

  

The Chief Medical Officer, Dr Frank Atherton said:



> Vaccination is the safest and most effective way of protecting those who are particularly susceptible to respiratory viruses or at risk of being hospitalised.  This is why I want to encourage everyone who is eligible for a free COVID\-19 and flu vaccine to take up the offer. Getting vaccinated is the best action everyone can take to protect themselves and help prevent our health service becoming overwhelmed this winter.  
> 
>   
> 
> I want to thank all those who have come forward so far, and to encourage those who haven’t come forward yet, to get protected before the peak of the flu season, which often coincides with the greatest pressures on our hospitals and families getting together for the festive season.


Health and Social Services Minister Eluned Mogan said:



> I want to thank our immunisation teams in health boards and in Primary Care who are working so hard to deliver the Winter Respiratory Vaccination Programme.  They have already delivered more than a million winter vaccinations in Wales this season. But if you are eligible and you haven’t come forward yet, now is the time to get protected.


Dr Christopher Johnson, Consultant Epidemiologist and Head of Public Health Wales’ Vaccine Preventable Disease Programme explains:



> Vaccination remains our best line of defence against serious disease. In the UK, each vaccine has gone through a rigorous safety approval process.  
> 
>   
> 
> Respiratory viruses thrive in the winter, with the very young, those with a health condition and the very old are particularly vulnerable. As the weather gets colder, viruses like flu are more easily spread. No\-one wants to be ill over Christmas and New Year so it really is worth getting your vaccine.  
> 
>   
> 
> Any side effects from the vaccinations are normally mild and don’t last long. The chances of becoming seriously ill with flu or COVID\-19 are greatly reduced by vaccination. Vaccines are safe, effective and save lives. I would encourage those who are eligible to take up their offer as soon as they are invited.